Document ID: 32004R1473

KOMISJONI MÄÄRUS (EÜ) nr 1473/2004,
18. august 2004,
milles määratakse kindlaks 2003/2004 majandusaastast pärit töötlemata kuivatatud viinamarjade ja viigimarjade ladustusabi
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2201/96 töödeldud puu- ja köögiviljatoodete turu ühise korralduse kohta, (1) eriti selle artikli 9 lõiget 8,
ning arvestades järgmist:
(1)
Määruse (EÜ) nr 2201/96 artikli 9 lõikega 4 sätestatakse, et ladustusasutustele tuleb anda abi nende poolt kokkuostetud sultanarosinate, korintide ja kuivatatud viigimarjade eest tegelikuks ladustusajaks.
(2)
Komisjoni 29. augusti 2003. aasta määruses (EÜ) nr 1535/2003 (millega sätestatakse puu- ja köögiviljatoodete tootmistoetuste süsteemi käsitleva nõukogu määruse (EÜ) nr 2201/96 üksikasjalikud rakenduseeskirjad) (2) artiklis 3 on sätestatud majandusaastate tähtpäevad.
(3)
Tuleks sätestada 2003/2004 majandusaasta töötlemata kuivatatud viinamarjade ja viigimarjade ladustusabi ning selleks tuleks arvesse võtta tingimusi, mis on sätestatud komisjoni 23. juuli 1999. aasta määruse (EÜ) nr 1622/1999 (nõukogu määruse 2201/96, millega kehtestati töötlemata kuivatatud viinamarjade ja viigimarjade ladustusrežiim, rakendussätete kohta) (3) artiklis 7 ja asjaolu, et ladustusabi arvutatakse tehnilisi ladustamiskulusid ja toodete ostuhinna rahastamist arvesse võttes.
(4)
Käesolevas määruses sätestatud meetmed on kooskõlas puu- ja köögiviljatoodete turu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
2003/2004 majandusaasta toodete puhul on määruse (EÜ) nr 2201/96 artikli 9 lõikes 4 osutatud ladustusabi:
a)
0,1106 eurot päeva ja netotonni kohta kuni 28. veebruarini 2005 ja 0,0846 eurot päeva ja netotonni kohta alates 1. märtsist 2005 kuivatatud viinamarjade puhul,
b)
0,0949 eurot päeva ja netotonni kohta kuivatatud viigimarjade puhul.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. august 2004

Labels: 17
15
6